วิกิพีเดีย:โครงการวิกิสถานศึกษา

โครงการวิกิสถานศึกษา เป็นโครงการในวิกิพีเดียไทยเพื่อจัดรูปแบบและเนื้อหาของบทความเกี่ยวกับสถานศึกษา เช่น โรงเรียน วิทยาลัย มหาวิทยาลัย ให้มีความสมบูรณ์ และเหมาะสมเป็นบทความสารานุกรมในวิกิพีเดีย ขอบเขตของบทความในโครงการนั้นจะรวมถึงบทความเกี่ยวกับสถานศึกษาทั้งหมด โดยแนวทางต่อไปนี้เป็นเพียงแนวทางแนะนำเท่านั้น รูปแบบในแต่ละบทความอาจมีความแตกต่างกันขึ้นอยู่กับเนื้อหาบทความและผู้เขียนบทความนั้น ๆ 

**เป้าหมาย**
 เพื่อพัฒนาบทความเกี่ยวกับสถานศึกษาให้มีความสมบูรณ์ และเหมาะสมเป็นบทความสารานุกรมในวิกิพีเดีย- เพื่อพัฒนาแนวทางการเขียนบทความให้เป็นไปในแนวทางที่ใกล้เคียงกัน- ตรวจสอบเนื้อหาและรูปแบบ โดยเนื้อหาต้องไม่ละเมิดลิขสิทธิ์จากเว็บไซต์สถานศึกษา และรูปแบบจะต้องมีการจัดได้เหมาะสม น่าอ่าน

**เริ่มต้น**
พื้นฐานการแก้ไขที่ควรทราบก่อน ดังนี้- วิกิพีเดีย:เริ่มต้น- วิกิพีเดีย:อะไรที่ไม่ใช่วิกิพีเดีย - วิกิพีเดีย:แนวทางในการเขียนบทความให้ดียิ่งขึ้น - วิกิพีเดีย:วิธีการแก้ไขหน้าพื้นฐาน- วิกิพีเดีย:คู่มือในการเขียน - นโยบายวิกิพีเดีย

**สิ่งที่ควรรู้**

**ลิขสิทธิ์**
ในวิกิพีเดียไทยนั้นมักจะพบปัญหาลิขสิทธิ์ที่ว่ามีการคัดลอกจากเว็บไซต์สถานศึกษามาลง ซึ่งถือว่าเป็นการละเมิดลิขสิทธิ์จากเว็บไซต์สถานศึกษา และมักจะถูกแจ้งลบหลายต่อหลายครั้งโดยเฉพาะอย่างยิ่งในส่วนประวัติสถานศึกษา โดยในเว็บไซต์ของสถานศึกษานั้นมักจะระบุไว้ที่ท้ายของแต่ละหน้าว่า "สงวนลิขสิทธิ์" หรือ "Copyright" ซึ่งหมายถึงว่าเว็บไซต์นี้ห้ามนำข้อมูลไปคัดลอก ทำซ้ำ หรือดัดแปลงส่วนหนึ่งส่วนใด บทความที่มีข้อมูลที่ละเมิดลิขสิทธิ์ ถ้าถูกตรวจพบจะถูกแจ้งลบและถูกลบออกจากระบบภายใน 7 วันหลังจากวันที่ทำการแจ้ง แต่อย่างไรก็ตาม คุณสามารถดำเนินการแก้ไขบทความให้ถูกต้องได้ในช่วงเวลาดังกล่าว

**ความโดดเด่น**
ในวิกิพีเดียภาษาไทยนั้นมักจะพบว่าบทความสถานศึกษาต่าง ๆ มักไม่ผ่านเกณฑ์ความโดดเด่นของบทความ จึงมีความจำเป็นต้องมีแหล่งอ้างอิงทุติยภูมิที่น่าเชื่อถือและกล่าวถึงสถานศึกษานั้น ๆ ในสาระสำคัญเพื่อระบุถึงความโดดเด่นของบทความนั้น ๆ ดังเช่น กิจกรรมหรือผลงานที่ได้รับในระดับชาติหรือนานาชาติ เหตุการณ์สำคัญหรือการพูดถึงที่อ้างอิงถึงสถานศึกษา บุคคลที่เป็นศิษย์เก่าหรือบุคลากรที่สร้างผลงานสำคัญ อายุหรือจำนวนนักเรียนของสถานศึกษาที่มากพอจะระบุความสำคัญได้ เป็นต้น บทความที่ขาดความโดดเด่น ถ้าถูกตรวจพบจะถูกแจ้งขาดความสำคัญโดยไม่มีการแก้ไขเนื้อหาจะถูกลบออกจากระบบภายใน 6 เดือนหลังจากวันที่ทำการแจ้ง หรือทำการยุบรวมกับบทความใหญ่ที่เกี่ยวข้องกับเนื้อหา แต่อย่างไรก็ตาม ถ้าคุณมีข้อมูลที่แสดงถึงความสำคัญของสถานศึกษาคุณสามารถที่จะเริ่มเขียนบทความขึ้นใหม่ได้

**แนวปฏิบัติ**
 มีแหล่งอ้างอิงที่น่าเชื่อถือได้ เช่น เว็บไซต์ของสถานศึกษา หนังสือเกี่ยวกับสถานศึกษา เป็นต้น- มีแหล่งอ้างอิงนอกองค์กรที่น่าเชื่อถือ เช่น หนังสือ เว็บไซต์ หรือ สื่อ ที่กล่าวถึงองค์กรของคุณ (สำคัญเพราะถือเป็นการระบุ ความโดดเด่น)- มีการเรียบเรียงบทความไม่ให้ละเมิดลิขสิทธิ์ คุณสามารถนำมาเรียบเรียงประโยคและสรุปในคำพูดของคุณเองได้ โดยดูตัวอย่างที่ วิกิพีเดีย:เขียนงานอย่างไรไม่ละเมิดลิขสิทธิ์- ถ้าคุณเป็นเจ้าของเนื้อหา (ตัวแทนจากสถานศึกษาที่ได้รับมอบหมาย)  และต้องการเขียนบทความเกี่ยวกับสถานศึกษา จะต้องศึกษาตามหลักการเขียนและแนวปฏิบัติของวิกิพีเดียอย่างเคร่งครัด จะต้องระมัดระวังอย่างยิ่งเรื่องการโฆษณาและผลประโยชน์ทับซ้อน

**รูปแบบ**

**การตั้งชื่อบทความ**
 ชื่อของสถานศึกษาตั้งตามต้นฉบับของการเขียนชื่อสถานศึกษา- สถานศึกษาที่มีการใช้เลขไทยและเครื่องหมายวรรคตอนให้ใช้ไปตามนั้นเพื่อคงตามต้นฉบับ- สถานศึกษาที่อยู่ในพระบรมราชูปถัมภ์ พระบรมราชินูปถัมภ์ หรือ พระอุปถัมภ์ฯ (ไม่ต้องใส่พระนามองค์อุปถัมภ์) ให้ใส่นำหลังชื่อบทความสถานศึกษาด้วย เว้นแต่ในต้นฉบับจะไม่มีหรือเว้นไว้ก็อนุโลมได้

**กล่องข้อมูล**
 โรงเรียน : สามารถใช้ แม่แบบ:กล่องข้อมูล โรงเรียน โดยดูการใช้งานได้ที่หน้านั้น- สถาบันอุดมศึกษา : สามารถใช้ แม่แบบ:กล่องข้อมูล มหาวิทยาลัย โดยดูการใช้งานได้ที่หน้านั้น- คณะ/หน่วยงานในสถาบันอุดมศึกษา : สามารถใช้ แม่แบบ:กล่องข้อมูล คณะในมหาวิทยาลัย โดยดูการใช้งานได้ที่หน้านั้น- ภาควิชา/หน่วยงานในคณะ : สามารถใช้ แม่แบบ:กล่องข้อมูล ภาควิชาในคณะ โดยดูการใช้งานได้ที่หน้านั้น
** ข้อควรระวัง ตราลัญลักษณ์ที่มีลิขสิทธิ์ห้ามอัปโหลดลงในคอมมอนส์ แต่ให้แจ้งขออัปโหลดที่ แจ้งอัปโหลดภาพ

**เนื้อหา**
 บทนำ บทนำของบทความจะถูกใส่ไว้ถัดจากกล่องข้อมูล จะกล่าวถึงภาพรวมของสถานศึกษา ลักษณะของสถานศึกษาว่ามีการสอนในระดับไหน ไม่ว่า ประถม มัธยม อุดมศึกษา หรือรูปแบบการจัดการเป็นของ เอกชน รัฐ ที่ตั้งของสถานศึกษาว่าอยู่จังหวัด อำเภอ ตำบล (หรืออาจจะมีถนนถ้าถนนนั้นเป็นที่รู้จักกันดี) โดยไม่ต้องใส่ที่อยู่ หรือรหัสไปรษณีย์ รวมถึงชื่อเสียงที่โรงเรียนนี้เป็นที่รู้จักกันดี โดยส่วนบทนำนี้จะเป็นเหมือนส่วนสรุปของทั้งบทความเลยก็ว่าได้ เพราะจะเป็นการให้ข้อมูลทั้งหมดของบทความในภาพรวมต่อผู้อ่าน
** จำนวนนักเรียนนักศึกษาสามารถใส่ได้ แต่ต้องระบุแหล่งอ้างอิงและปีการศึกษา (ให้ใส่ได้เพราะจำนวนนักเรียนใช่บอกขนาดสถานศึกษา)- ประวัติ เกี่ยวกับความเป็นมาและเหตุการณ์สำคัญของสถานศึกษา- สถานที่ภายในสถานศึกษา เกี่ยวกับลักษณะพื้นที่ตั้งของสถานศึกษา ว่ามีขนาดพื้นที่เท่าไร ลักษณะที่ตั้งโดยรอบ สถานที่หรือสภาพแวดล้อมใกล้เคียงกับสถานศึกษา รวมถึงรายละเอียดของ- อาคารในสถานศึกษา ประวัติของอาคาร ปีที่สร้าง การใช้งานอาคาร (ไม่จำเป็นต้องบอกจำนวนห้อง)- หลักสูตร อธิบายเกี่ยวกับหลักสูตรสถานศึกษา รูปแบบและลักษณะของหลักสูตร- กิจกรรม กิจกรรมต่าง ๆ ของสถานศึกษา เช่น กีฬาในสถานศึกษา ประเพณีที่ปฏิบัติเฉพาะในสถานศึกษา และกิจกรรมที่โดดเด่นของสถานศึกษานั้น ๆ (กิจกรรมอย่างพวกปฐมนิเทศไม่ควรเขียน)- เกียรติประวัติและมาตรฐานคุณภาพ ชื่อเสียงของสถานศึกษา เช่น มีชื่อเสียงด้านกีฬา มีชื่อเสียงด้านการประกวดแข่งขันต่าง ๆ ไม่เขียนเกียรติประวัติรายบุคล- บุคคลสำคัญจากสถานศึกษา ใส่เฉพาะชื่อบุคคลที่ผ่านความโดดเด่นของวิกิพีเดียซึ่งถ้ามีปริมาณมากสามารถแยกหน้าออกไปเขียนโดยใช้หัวข้อว่า "รายนามบุคคลสำคัญจาก (ชื่อสถานศึกษา)- รายชื่อผู้บริหารสถานศึกษา รายชื่อของผู้บริหารและอดีตผู้บริหารสถานศึกษา- การรับสมัคร เกี่ยวกับการรับสมัครนักเรียนเข้าศึกษา ว่าเป็นรูปแบบใด จำนวนนักเรียนเฉลี่ยที่รับ เป็นต้น- อ้างอิง ทำตามการอ้างอิงแหล่งที่มา  โดยแหล่งอ้างอิงจะต้องสามารถการพิสูจน์ยืนยันได้ แหล่งอ้างอิงที่เหมาะสมในการอ้างอิงบทความสถานศึกษาแบ่งเป็น 2 ประเภท คือ
** ส่วนข้อมูลพื้นฐาน ได้แก่ ประวัติ สัญลักษณ์ สถานที่ หลักสูตร กิจกรรม รายชื่อผู้บริหาร การรับสมัคร ใช้แหล่งอ้างอิงภายในองค์กรได้ แต่ถ้ามีควรใช้แหล่งอ้างอิงภายนอก
** ส่วนข้อมูลความโดดเด่น ได้แก่ เกียรติประวัติ บุคคลสำคัญ ให้ใช้แหล่งอ้างอิงภายนอกองค์กรเสมอ- แหล่งข้อมูลอื่น เช่น ให้ใส่เว็บไซต์สถานศึกษาเป็นอันดับแรก โดยใส่ชื่อเว็บไซต์และคำอธิบาย

**เนื้อหาที่ไม่ควรมี**
 สัญลักษณ์ประจำโรงเรียน คำอธิบายสัญลักษณ์ สีประจำโรงเรียน ต้นไม้ประจำโรงเรียน (ใส่ในกล่องข้อมูลได้ไม่ต้องสร้างหัวข้อเพิ่ม)- พันธกิจ, กลยุทธุ์, เป้าประสงค์, นโยบายและวิสัยทัศน์ (มีลักษณะเป็นนโยบายของโรงเรียน ไม่เป็นลักษณะสารานุกรม)- รายชื่อครูอาจารย์และนักเรียน (ไม่รวมรายนามผู้บริหารโรงเรียน)- เนื้อเพลงโรงเรียน (ในกรณีที่ลิขสิทธิ์ของเพลงหมดอายุการคุ้มครองหรือเป็นสาธารณสมบัติโดยมีหลักฐานอ้างอิงที่สามารถพิสูจน์ยืนยันได้ สามารถเผยแพร่ได้ที่วิกิซอร์ซที่เป็นโครงการพี่น้องของวิกิพีเดีย)- สภานักเรียน (มีลักษณะเป็น รายชื่อไม่ผ่านความโดดเด่นของวิกิพีเดีย)- เครื่องแบบนักเรียน- ตารางเรียนตารางสอน- จำนวนห้องเรียน- เกียรติประวัติรายบุคคล

**หมวดหมู่**
หมวดหมู่จัดให้อยู่ใน :หมวดหมู่:โรงเรียนในประเทศไทย , :หมวดหมู่:สถาบันอุดมศึกษาในประเทศไทย หรือหมวดหมู่ย่อยลงไป ดูเพิ่มที่ วิกิพีเดีย:การจัดหมวดหมู่

**ภาพที่ใช้**
ภาพที่ใช้ในบทความสถานศึกษามีการอัปโหลดอยู่ 2 ประเภท คือ- การอัปโหลดผ่านวิกิพีเดีย ใช้สำหรับภาพชอบธรรมและภาพเสรี เช่น ตราสัญลักษณ์ของสถานศึกษา ภาพจากเว็บไซต์ที่เกี่ยวข้องกับสถานศึกษา (แต่ต้องไม่มีลายน้ำ) ไม่ควรเป็นภาพเคลื่อนไหว และไม่ควรทำเป็นระเบียงภาพ (gallery) ที่รวบรวมภาพชอบธรรมด้วย
ภาพถ่ายโดยผู้ใช้ เป็นต้น สามารถอัปโหลดได้ที่ หน้าอัปโหลด - การอัปโหลดผ่านวิกิมีเดียคอมมอนส์ ใช้สำหรับภาพเสรีเท่านั้น เช่น ภาพถ่ายโดยผู้ใช้ ภาพถ่ายที่มีอายุเกิน 50 ปี โดยการอัปโหลดผ่านวิกิมีเดียคอมมอนส์ภาพจะสามารถนำไปใช้ได้ในโครงการของวิกิมีเดียและบทความในวิกิพีเดียของทุกภาษา และภาพนั้นไปใช้ได้ทันทีโดยไม่สงวนลิขสิทธิ์ สามารถอัปโหลดได้ที่ หน้าอัปโหลด
จำนวนภาพในบทความนั้นขึ้นอยู่กับความยาวของบทความ ภาพที่เยอะเกินความจำเป็นมักจะถูกลบออก

**แม่แบบในโครงการ**

**บทความตัวอย่าง**
15px บทความคัดสรร- มหาวิทยาลัยเกษตรศาสตร์- มหาวิทยาลัยนเรศวร- คณะเภสัชศาสตร์ จุฬาลงกรณ์มหาวิทยาลัย
15px บทความคุณภาพ- โรงเรียนนวมินทราชินูทิศ บดินทรเดชา- คณะแพทยศาสตร์ มหาวิทยาลัยนเรศวร- มหาวิทยาลัยเทคโนโลยีราชมงคลล้านนา- โรงเรียนอัสสัมชัญ

**สถิติที่น่าสนใจ**
ตรวจสอบจาก  สถิติบทความการเข้าชมจำนวน 1,000 บทความในวิกิพีเดียไทย

**10 อันดับบทความสถาบันอุดมศึกษาที่มีการเข้าชมมากที่สุด**
ปรับปรุงล่าสุด 16 มกราคม พ.ศ. 2560

**3 อันดับบทความโรงเรียนที่มีการเข้าชมมากที่สุด**
ปรับปรุงล่าสุด 16 มกราคม พ.ศ. 2560

**ดาวโรงเรียน**

**หมายเหตุ**
สถานศึกษา